Legal Document

Category: 0

Text:
11. ΑΠΟΦΑΣΙΣ ΥΠΟΥΡΓΟΥ   ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ2/7911 της 12/19 Ιουν. 1972 (ΦΕΚ Β΄ 437)  Περί εγκρίσεως κανονισμού περί της διαδικασίας χορηγήσεως οικογ. επιδομάτων.  Έχοντες υπ’ όψιν: α) Τας διατάξεις του άρθρ. 9 και της παρ. 2, του άρθρ. 14 του Ν.Δ. 1153/72 «περί προστασίας πολυμελών οικογενειών δια της παροχής οικογενειακών επιδομάτων, β) την υπ’ αριθ. 125/31.5.1972 απόφασιν του Διοικητικού Συμβουλίου του Οργανισμού Γεωργικών Ασφαλίσεων, γ) την υπ’ αριθ. 1/10.6.1972 απόφασιν του Συμβουλίου Οικογενειακών Επιδομάτων, αποφασίζομεν: Εγκρίνεται ο κατωτέρω κανονισμός «περί της διαδικασίας χορηγήσεως των οικογενειακών επιδομάτων» εξ άρθρων 23, έχων ούτω: Αντικείμενον του Κανονισμού Άρθρ.1.-Η χορήγησις των οικογενειακών επιδομάτων βάσει των διατάξεων του Ν.Δ. 1153/72 «περί προστασίας πολυμελών οικογενειών δια της παροχής οικογενειακών επιδομάτων» ενεργείται κατά τα εν τω παρόντι Κανονισμώ οριζόμενα. Βοηθητικά Περιφερειακά όργανα Άρθρ.2.-1.Αρμόδια όργανα εις έκαστον Δήμον και Κοινότητα δια την διεξαγωγήν των προπαρασκευαστικών και λοιπών εργασιών των ανατιθεμένων αυτοίς δια του παρόντος Κανονισμού, των αφορωσών εις την χορήγησιν των οικογενειακών επιδομάτων, καθίστανται οι κατά τας διατάξεις του Κανονισμού «Συνταξιοδοτήσεως Ησφαλισμένων του ΟΓΑ» οριζόμενοι εκάστοτε Ανταποκριταί του Οργανισμού τούτου. 2.Η αρμοδιότης εκάστου των Ανταποκριτών, όπου ορίζονται πλείονες του ενός, καθορίζεται υπό του οικείου Δημάρχου ή Προέδρου της Κοινότητος. 3.Εις Δήμους, εις ους εδρεύουν Δ/νσεις ή Τμήματα Κοινωνικών Υπηρεσιών, ή Κέντρα Κοινωνικής Πολιτικής, δύναται δι’ αποφάσεως του Υπουργού Κοινωνικών Υπηρεσιών, λαμβανομένης μετά πρότασιν του Διοικητού του ΟΓΑ και γνώμην του Συμβουλίου Οικογενειακών Επιδομάτων να ανατίθενται αι περί ων η πρώτη παράγραφος του παρόντος άρθρου αρμοδιότητες εις υπαλλήλους των Υπηρεσιών τούτων. Όργανα χορηγήσεως επιδομάτων Άρθρ.3.-Αρμόδιον όργανον δια την αναγνώρισιν του δικαιώματος επί του οικογενειακού επιδόματος, τον προσδιορισμόν του καταβλητέου ποσού και του χρόνου ενάρξεως και λήξεως του δικαιώματος ως και δια την ανάκλησιν, την αναστολήν, κατά τας παρ. 1 και 2 του άρθρ. 12 του παρόντος και την επαναχορήγησιν του επιδόματος καθίσταται ο Προϊστάμενος της αρμοδίας Υπηρεσίας του ΟΓΑ και τούτου απόντος, ελλείποντος ή κωλυομένου ο αναπληρωτής αυτού. Υποβλητέα αίτησις αναγνωρίσεως  του δικαιώματος Άρθρ.4.-1.Δια την αναγνώρισιν του δικαιώματος επί του οικογενειακού επιδόματος, δέον ο πατήρ του τέκνου ή των τέκνων να υποβάλη αίτησιν-δήλωσιν, περί ης το άρθρ. 5 του παρόντος. 2.Εν περιπτώσει θανάτου, αφανείας, δικαστικής αντιλήψεως, νομίμου ή δικαστικής απαγορεύσεως του πατρός, εκπτώσεως τούτου της πατρικής εξουσίας ή απουσίας του εξ Ελλάδος ή και δι’ ετέρους αποχρώντας κατά την κρίσιν των αρμοδίων οργάνων του ΟΓΑ λόγους, η αίτησις-δήλωσις υποβάλλεται υπό της μητρός των τέκνων. 3.Εάν η μήτηρ δεν ευρίσκεται εν ζωή ή συντρέχουν και δι’ αυτήν οι εν τη προηγουμένη παραγράφω λόγοι ή έχη εκπέσει της επιμελείας των τέκνων η αίτησις-δήλωσις υποβάλλεται υπό του, κατά τας διατάξεις του Αστικού Κώδικος περί επιτροπείας ανηλίκων, επιτρόπου. Εις περίπτωσιν απουσίας και της μητρός εξ Ελλάδος, η αίτησις-δήλωσις υποβάλλεται υπό του νομίμως προς τούτο εξουσιοδοτουμένου προσώπου. 4.Επί διαζυγίου ή ακυρώσεως του γάμου η αίτησις-δήλωσις υποβάλλεται υπό του κατά τας διατάξεις των άρθρ. 1503 και 1505 του Αστικού Κώδικος, έχοντος την επιμέλειαν των τέκνων επί δε μη συμβιώσεως των γονέων, λόγω διαστάσεως, υπό του μεθ’ ου συμβιοί το τέκνον γονέως. 5.Η αίτησις-δήλωσις παραδίδεται εις το κατά το άρθρ. 2 του παρόντος όργανον του Δήμου ή της Κοινότητος ένθα κατοικεί η οικογένεια και καταχωρίζεται εις το ειδικόν πρωτόκολλον του ΟΓΑ. Εάν ο αιτών είναι αγράμματος, η αίτησις-δήλωσις υπογράφεται ενώπιον του ως άνω οργάνου υπό δύο μαρτύρων της εκλογής του αιτούντος. Στοιχεία, αιτήσεις – δηλώσεις Άρθρ.5.-1.Εις την περί ης το προηγούμενον άρθρον αίτησιν-δήλωσιν δέον απαραιτήτως να αναγράφωνται: α)Τα πλήρη στοιχεία ταυτότητος αμφοτέρων των γονέων και η υπηκοότης του πατρός και εφ’ όσον οι γονείς ευρίσκωνται εν ζωή, ο τόπος της κατοικίας των, προκειμένου δε περί πατρός αλλοδαπής υπηκοότητος εάν ούτος τυγχάνη Έλλην το γένος. β)Ο αριθμός της αστυνομικής ταυτότητος του πατρός, εφ όσον ούτος ευρίσκεται εν ζωή, κατοικεί εν Ελλάδι και δεν τελεί υπό δικαστικήν αντίληψιν, νόμιμον ή δικαστικήν απαγόρευσιν, ή εν διαστάσει μετά της συζύγου του, ουδέ έχει εκπέσει της πατρικής εξουσίας ως και ο αριθμός ταυτότητος του κατά το άρθρ. 6 του Ν.Δ. 1153/1972 δικαιούχου προς είσπραξιν του επιδόματος.   (Μετά την σελ. 84,02) Σελ. 84,03 Τεύχος 459 – Σελ. 39 35.Β.δ.11 Πολύτεκνοι    γ)Εάν οι γονείς ή ο έτερος τούτων έχη κηρυχθή άφαντος ή τελή υπό δικαστικήν αντίληψιν ή νόμιμον ή δικαστικήν απαγόρευσιν ή έχη εκπέσει της πατρικής εξουσίας ή της επιμελείας των τέκνων. δ)Εάν οι γονείς έλαβον διαζύγιον ή ηκυρώθη ο μεταξύ αυτών γάμος ή τελούν εν διαστάσει. ε)Δια την χορήγησιν μεν του περί ου το άρθρ. 4 του Ν.Δ. 1153/1972 οικογενειακού επιδόματος, τα πλήρη στοιχεία ταυτότητος απάντων των γεννηθέντων εκ του αυτού πατρός και της αυτής μητρός ηλικίας κάτω των 16 ετών τέκνων, της οικογενείας, η ακριβής χρονολογία γεννήσεως εκάστου τούτων, η υπηκοότης και ο τόπος διαμονής αυτών, ως και εάν ταύτα προέρχωνται εκ νομίμου γάμου ή πρόκειται περί νομιμοποιηθέντων, εκουσίως ή δικαστικώς αναγνωρισθέντων δια την χορήγησιν δε του περί ου το άρθρ. 3 του αυτού ως άνω Ν.Δ/τος επιδόματος, τα αυτά ως άνω στοιχεία του τέκνου. 2.Εάν δι’ αμφοτέρους τους γονείς ή τον εξ αυτών ζώντα, συντρέχουν λόγοι εκ των εις τας περιπτ. γ΄ και δ΄ της προηγουμένης παραγράφου αναφερομένων, η αίτησις-δήλωσις δέον να αναφέρη προσέτι τα πλήρη στοιχεία ταυτότητος και τον τόπο κατοικίας του διορισθέντος επιτρόπου των τέκνων ή του προσώπου του έχοντος την επιμέλειαν αυτών. 3.Εν περιπτώσει γεννήσεως, νομιμοποιήσεως ή αναγνωρίσεως νέου τέκνου υπό οικογενείας εις ην καταβάλλεται επίδομα δια προγενέστερα ή προγενέστερον τέκνον, εις την υποβαλλομένην αίτησιν-δήλωσιν αναγράφονται τα στοιχεία ταυτότητος του πατρός, του κατά το άρθρ. 6 του Ν.Δ. 1153/1972 δικαιούχου προς είσπραξιν του επιδόματος, κατά τα εν τη περιπτ. β΄ της παρ. 1 του παρόντος άρθρου διαλαμβανόμενα, ο αριθμός της αστυνομικής ταυτότητος τούτων ως και τα στοιχεία ταυτότητος του νέου τέκνου. Δικαιολογητικά Άρθρ.6.-1.Μετά της περί ης το άρθρ. 4 του παρόντος αιτήσεως-δηλώσεως δέον να υποβάλλωνται τα κάτωθι δικαιολογητικά: α)Πιστοποιητικόν ή απόσπασμα εκ των Δημοτολογίων, περί της οικογενειακής καταστάσεως του αρχηγού της οικογενείας, εκδιδομένου υπό του Δημάρχου ή Προέδρου της Κοινότητος εις τα δημοτολόγια της οποίας ευρίσκεται εγγεγραμμένη η οικογένεια, εξ ου να προκύπτουν τα πλήρη στοιχεία ταυτότητος αμφοτέρων των γονέων, εάν ούτοι ευρίσκωνται εν ζωή, η υπηκοότης του πατρός ως και τα περί ων η περίπτ. ε΄ της παρ. 1 του προηγουμένου άρθρου στοιχεία των τέκνων. β)Προκειμένου περί παροχής του κατ’ άρθρ. 3 του Ν.Δ. 1153/1972 επιδόματος εις οικογένειαν εις ην καταβάλλεται επίδομα δια προγενέστερα ή προγενέστερον τέκνον, το κατά το προηγούμενον εδάφιον πιστοποιητικόν ή αντίγραφον του Δημοτολογίου ή πλήρες αντίγραφον ληξιαρχικής πράξεως γεννήσεως του τέκνου δι’ ο ζητείται η καταβολή του επιδόματος.  Σελ. 84,04 Τεύχος 459 – Σελ. 40 2.Εάν συντρέχουν περιπτώσεις εκ των εν παρ. 1 έως 3 του άρθρ. 6 του Ν.Δ. 1153/1972 αναφερομένων, δέον να υποβάλλωνται αναλόγως αντίγραφα ή αποσπάσματα των οικείων ληξιαρχικών πράξεων θανάτου της μητρός ή αμφοτέρων των γονέων ή αντίγραφον αποφάσεως δικαστηρίου περί κηρύξεως ως αφάντου της μητρός ή αμφοτέρων των γονέων, περί θέσεως της μητρός ή αμφοτέρων των γονέων υπό δικαστικήν αντίληψιν ή νόμιμον ή δικαστικήν απαγόρευσιν ή περί εκπτώσεως του πατρός της πατρικής εξουσίας ή της μητρός της επιμελείας των τέκνων ή περί διαζεύξεως ή ακυρώσεως του γάμου. Εκ των περί ων το προηγούμενον εδάφιον πιστοποιητικών δύνανται να παραλείπωνται τα βεβαιούντα γεγονότα προκύπτοντα εκ των εν τη προηγουμένη παραγράφω πιστοποιητικών. 3.Προκειμένου περί αρχηγών οικογενείας Ελλήνων το γένος, αλλοδαπής υπηκοότητος, τα περί ων αι προηγούμεναι παράγραφοι έγγραφα στοιχεία εκδίδονται υπό των Αρχών της Χώρας ης τυγχάνουν υπήκοοι ή, εφ’ όσον τούτο είναι δυσχερές, τα γεγονότα άτινα θα εβεβαιούντο δι’ αυτών αποδεικνύονται εξ ετέρων προσφόρων κατά την κρίσιν του απονέμοντος το επίδομα οργάνου στοιχείων. Άρθρ.7.-1.Επί μεταβολής του προσώπου του δικαιούχου προς είσπραξιν του επιδόματος, ο κατά τας διατάξεις των παρ. 1-3 του άρθρ. 6 του Ν.Δ. 1153/1972 νέος δικαιούχος, δέον όπως υποβάλη αίτησιν περί καταβολής αυτώ του επιδόματος μετά των κατά περίπτωσιν δικαιολογητικών, εξ ων αποδεικνύεται η επέλευσις τινός των συνεπαγομένων την μεταβολήν του προσώπου του δικαιούχου γεγονότων. 2.Εγκρινομένης της κατά την προηγουμένην παράγραφον αιτήσεως το επίδομα καταβάλλεται εις τον νέον δικαιούχο από της πρώτης του ημερολογιακού διμήνου του επομένου εκείνου καθ’ ο κατέστη κατ’ άρθρ. 6 Ν.Δ. 1153/1972 δικαιούχος, εν ουδεμιά όμως περιπτώσει δια χρονικήν το περίοδον δι’ ην έχει οπωσδήποτε καταβληθή το επίδομα εις προηγούμενον δικαιούχον. 3.Επιδόματα οφειλόμενα δια χρονικήν περίοδον καθ’ ην διετέλεσεν έτερος δικαιούχος καταβάλλονται εις τον νέον δικαιούχον.  Πολύτεκνοι 35.Β.δ.11    Προδικασία Άρθρ.8.-Το κατ’ άρθρ. 2 του παρόντος όργανον παραλαμβάνον την αίτησιν-δήλωσιν μετά των δικαιολογητικών, εξετάζει εάν ταύτα πληρούν τους, κατά τας διατάξεις των προηγουμένων άρθρων, όρους και, εφ’ όσον κατά την εκτίμησιν αυτού ήθελον διαπιστωθή ελλείψεις, καλεί τον αιτούντα, ίνα συμπληρώση τα ελλείποντα στοιχεία. Εν ανάγκη δύναται και αυτεπαγγέλτως να ζητήση παρά των οικείων δημοσίων, δημοτικών, κοινοτικών ή άλλων αρχών, υποχρεουμένων εις απάντησιν πάσαν πληροφορίαν χρήσιμον προς συμπλήρωσιν των στοιχείων και εν γένει να προβή εις πάσαν ενέργειαν είτε προς τον σκοπό τούτον είτε και προς επαλήθευσιν των δια των υποβληθέντων εγγράφων βεβαιουμένων. Μετά την, κατά τα ανωτέρω, συμπλήρωσιν των υποβληθέντων δικαιολογητικών ταύτα υποβάλλονται εις την Διοίκησιν του ΟΓΑ. Έκδοσις πράξεως χορηγήσεως επιδόματος Άρθρ.9.-1.Το κατά το άρθρ. 3 του παρόντος Κανονισμού αρμόδιον δια την αναγνώρισιν δικαιώματος επί των οικογενειακών επιδομάτων όργανον, εξετάζον τας υποβληθείσας αιτήσεις-δηλώσεις και τα σχετικά δικαιολογητικά, διατάσσει, εάν κατά την κρίσιν του δεν αποδεικνύεται πλήρως η ύπαρξις των νομίμων προϋποθέσεων, την προσκόμισιν ελλειπόντων δικαιολογητικών ή ζητεί συμπληρωματικάς πληροφορίας, εξ οιασδήποτε Δημοσίας, Δημοτικής ή Κοινοτικής αρχής ή Ν.Π.Δ.Δ. ή Οργανισμού ή Ιδρύματος Κοινής Ωφελείας, υποχρεουμένων εις άμεσον απάντησιν. 2.Το αποφασίζον όργανον εκτιμά τα πραγματικά και νομικά περιστατικά μη δεσμευόμενον εξ οιουδήποτε τύπου, δυνάμενον προς ανεύρεσιν της απολύτου αληθείας να λάβη υπ’ όψιν του οιονδήποτε έγγραφον, χωρίς να δεσμεύεται εκ των υποβληθέντων εγγράφων, πλην των προς απόδειξιν της ηλικίας επικαλουμένων, ουδέ εξ ενόρκων βεβαιώσεων, αίτινες εν ουδεμιά περίπτωσει αποτελούν τυπικήν απόδειξιν. 3.Εφ’ όσον, κατά την κρίσιν του αποφασίζοντος οργάνου, συντρέχουν αι νόμιμοι προϋποθέσεις χορηγήσεως οικογενειακού επιδόματος, το όργανον τούτο εκδίδει σχετικήν πράξιν, εις ην αναγράφονται, απαραιτήτως ο αύξων αριθμός της πράξεως και η χρονολογία εκδόσεώς της, τα στοιχεία ταυτότητος του πατρός των τέκνων, του αιτούντος, του δικαιούχου προς είσπραξιν του επιδόματος προσώπου και των τέκνων, το ετήσιον ή μηνιαίον ποσόν του επιδόματος και η ημερομηνία ενάρξεως και λήξεως καταβολής ως και μειώσεως του ποσού τούτου. Η απορρίπτουσα την αίτησιν περί χορηγήσεως επιδόματος πράξις δέον να είναι ητιολογημένη. 4.Αντίγραφα των απορριπτικών πράξεων επιδίδονται μέσω των αρμοδίων περιφερειακών οργάνων, επί αποδείξει, εις τους αιτούντας. 5.Το αποφασίζον την απονομήν των επιδομάτων όργανον δύναται να τάσση εις τον ενδιαφερόμενον ωρισμένην προθεσμίαν, προς συμπλήρωσιν των δικαιολογητικών, ης παρελθούσης απράκτου, επιλαμβάνεται της εξετάσεως της υποθέσεως βάσει των υπαρχόντων εις τον οικείον φάκελλον δικαιολογητικών. Ένδικα μέσα Άρθρ.10.-1.Κατά των πράξεων του αποφασίζοντος, κατά το άρθρ. 3 του παρόντος, οργάνου επιτρέπεται η άσκησις ενστάσεως υπό του αιτήσαντος την χορήγησιν οικογενειακού επιδόματος ή του εις ον καταβάλλεται το επίδομα τούτο προσώπου, ενώπιον Επιτροπής εδρευούσης εις την Διοίκησιν του ΟΓΑ και αποτελουμένης: α)Εκ του Γενικού Δ/ντού του ΟΓΑ, αναπληρουμένου υπό του νομίμου αναπληρωτού του, ως Προέδρου. β)Εκ του Προϊσταμένου της αρμοδίας Δ/νσεως Παιδικής Προστασίας του Υπουργείου Κοινων. Υπηρεσιών, αναπληρουμένου υπό ετέρου υπαλλήλου του Υπουργείου τούτου, οριζομένων υπό του Υπουργού, και γ)Εξ ενός ανωτάτου ή ανωτέρου υπαλλήλου του ΟΓΑ, οριζομένου μετά του αναπληρωτού του υπό του Διοικητού του Οργανισμού τούτου, ως μελών. Εις την περί ης ανωτέρω Επιτροπήν δεν δύναται να συμμετέχη το εκδόσαν ή συμπράξαν εις την έκδοσιν της προβαλλομένης πράξεως όργανον. 2.Η ένστασις ασκείται εντός προθεσμίας 2 μηνών από της επιδόσεως της προσβαλλομένης πράξεως, παραδίδεται δε ή αποστέλλεται εις το, κατά την παρ. 5 του άρθρ. 4 του παρόντος, αρμόδιον όργανον. Το όργανον τούτο παραλαμβάνον την ένστασιν καταχωρίζει ταύτην εις το τηρούμενον υπ’ αυτού πρωτόκολλον του ΟΓΑ και εν συνεχεία, εντός πέντε ημερών, υποβάλλει ταύτην μετά των τυχόν συνοδευόντων αυτήν δικαιολογητικών εις την Διοίκησιν του ΟΓΑ. 3.Η Επιτροπή, περί ης η παρ. 1 του παρόντος άρθρου, συγκροτείται δι’ αποφάσεως του Διοικητού του ΟΓΑ. Δια της αυτής αποφάσεως ορίζονται οι Εισηγηταί και ο Γραμματεύς της Επιτροπής εξ υπαλλήλων του ΟΓΑ. Η επιτροπή αύτη αποφασίζει παρόντων του Προέδρου και των μελών κατά πλειοψηφίαν. Αι διατάξεις του άρθρ. 9 του παρόντος εφαρμόζονται αναλόγως και εν προκειμένω. Μείωσις του ποσού του επιδόματος Άρθρ.11.-Το περί ου το άρθρ. 4 του Ν.Δ. 1153/1972 επίδομα μειούται από δραχ.2.500 εις  δραχ. 2.000  ετησίως από  της  1ης  Ιανουαρίου  του    (Αντί για τη σελ. 84,05(β) Σελ. 84,05(γ) Τεύχος Θ62 – Σελ. 49 35.Β.δ.11 Πολύτεκνοι    επομένου έτους εκείνου καθ’ ό ο αριθμός των ηλικίας μέχρι 16 ετών τέκνων της οικογενείας εμειώθη εις τέσσαρα. Αναστολή καταβολής του επιδόματος. «Άρθρ.12.-1.Η καταβολή του επιδόματος αναστέλλεται από του τέλους του ημερολογιακού εξαμήνου (30 Ιουνίου ή 31 Δεκεμβρίου), εκείνου κατά το οποίο το τέκνο, που λαμβάνει επίδομα, άρχισε να περιθάλπεται σε Ορφανοτροφείο ή άλλο φιλανθρωπικό Ίδρυμα Δημοσίου ή Ιδιωτικού Δικαίου. 2.Η καταβολή του επιδόματος αναστέλλεται από του τέλους του ημερολογιακού εξαμήνου (30 Ιουνίου ή 31 Δεκεμβρίου), εκείνου κατά το οποίο το τέκνο, που λαμβάνει επίδομα, απομακρύνθηκε από την Ελλάδα. 3.Επίδομα, η καταβολή του οποίου έχει ανασταλεί, σύμφωνα με τις διατάξεις των δύο προηγούμενων παραγράφων, επαναχορηγείται από της πρώτης του ημερολογιακού εξαμήνου του επομένου εκείνου, κατά το οποίο έπαυσαν να υπάρχουν οι λόγοι αναστολής της καταβολής αυτού. 4.Απουσία του επιδοτουμένου τέκνου από την Ελλάδα διαρκείας μικρότερης του εξαμήνου δεν θεωρείται ως απομάκρυνση, κατά την έννοια της παρ. 2 του άρθρου αυτού, για την αναστολή καταβολής του επιδόματος. Επίσης δεν αναστέλλεται η καταβολή του επιδόματος στις εξής περιπτώσεις της απομάκρυνσης από την Ελλάδα των επιδοτουμένων τέκνων, ανεξάρτητα με την χρονική διάρκεια αυτής: α) Εάν η απουσία των επιδοτουμένων τέκνων οφείλεται σε λόγους νοσηλείας αυτών σε θεραπευτήρια. β) Εάν οι γονείς των επιδοτουμένων τέκνων τα οποία συγκατοικούν με αυτούς, απασχολούνται στην αλλοδαπή σε εργασία για λογαριασμό του Ελληνικού Δημοσίου ή Ελληνικού Ν.Π.Δ.Δ., ή Ελληνικής Τράπεζας ή Οργανισμού ή άλλων Ελληνικών Επιχειρήσεων, οι οποίες εδρεύουν στην Ελλάδα. 5.Η καταβολή του επιδόματος, αναστέλλεται οσάκις περιέλθουν στην Υπηρεσία έγγραφα στοιχεία από τα οποία πιθανολογείται ότι το επίδομα χορηγήθηκε παράνομα, επίσης δε όταν εκκρεμεί ποινική ή πολιτική δίκη, η οποία έχει σχέση με το δικαίωμα της επιδοτήσεως. Επίδομα, η καταβολή του οποίου έχει ανασταλεί κατά την παράγραφο αυτή, επαναχορηγείται από την ημερομηνία που έχει ανασταλεί, εάν αποδειχθεί ότι συντρέχουν οι νόμιμες προϋποθέσεις αναγνωρίσεως του σχετικού δικαιώματος. Το άρθρ. 12 αντικαταστάθηκε ως άνω από την 548/5 Μαρτ.-2 Απρ. 1987 (ΦΕΚ Β΄ 165) απόφαση Υπουργού Υγείας, Πρόνοιας και Κοινων. Ασφαλίσεων, της οποίας η ισχύς αρχίζει από 1η Ιουλ. 1987.  Σελ. 84,06(γ) Τεύχος Θ62 – Σελ. 50 Διακοπή καταβολής του επιδόματος Άρθρ.13.-Η καταβολή του επιδόματος διακόπτεται: α)Από του τέλους του έτους εκείνου, κατά το οποίο το επιδοτούμενο τέκνο συμπληρώνει το 15ο έτος της ηλικίας του. β)Από του τέλους του ημερολογιακού εξαμήνου (30 Ιουνίου ή 31 Δεκεμβρίου) εκείνου, κατά το οποίο το επιδοτούμενο τέκνο πέθανε ή κηρύχθηκε σε αφάνεια. γ)Από του τέλους του έτους εκείνου, κατά το οποίο το επιδοτούμενο τέκνο έχασε την Ελληνική υπηκοότητα. Επίσης το επίδομα διακόπτεται από του τέλους του έτους εκείνου, που το επιδοτούμενο τέκνο ομογενούς πατρός, έχασε την υπηκοότητα αυτού εκτός εάν το τέκνο απέκτησε την Ελληνική υπηκοότητα. Το άρθρ. 13 αντικαταστάθηκε ως άνω από την 548/5 Μαρτ. –2 Απρ. 1987 (ΦΕΚ Β΄ 165) απόφαση Υπουργού Υγείας Πρόνοιας και Κοινων. Ασφαλίσεων, της οποίας η ισχύς αρχίζει από 1η Ιουλ. 1987.                Πολύτεκνοι 35.Β.δ.11    Χρόνος και τρόπος καταβολής του επιδόματος Άρθρ. 14–«1.Η καταβολή του επιδόματος στους δικαιούχους, γίνεται κάθε ημερολογιακό εξάμηνο και εντός των μηνών Ιουνίου και Δεκεμβρίου». Η παρ. 1 αντικαταστάθηκε ως άνω από την Γ2α/3808/7 Σεπτ. – 4 Οκτ. 1991 (ΦΕΚ Β΄ 817) απ. Υπ. Υγ. Πρόνοιας και Κοιν. Ασφαλίσεων. 2.Η πληρωμή του επιδόματος ενεργείται από τα Ελληνικά Ταχυδρομεία με ταχυδρομικές επιτεγές ή αποδείξεις ειδικού τύπου ο οποίος καθορίζεται από τον Ο.Γ.Α. και τα ΕΛ.ΤΑ. 3.Στις περιπτώσεις της παρ. 2 του άρθρ. 5 του Ν.Δ/τος 1153/1972, το επίδομα καταβάλλεται μετά από την πάροδο οκταμήνου από της 1ης του επομένου μηνός εκείνου, που η οικογένεια εγκαταστάθηκε στην Ελλάδα και εφόσον διέμενε συνεχώς σ’ αυτήν καθόλο το παραπάνω χρονικό διάστημα. Το άρθρ. 14 αντικαταστάθηκε ως άνω από την 548/5 Μαρτ.-2 Απρ. 1987 (ΦΕΚ Β΄ 165) απόφαση Υπουργού Υγείας, Πρόνοιας και Κοινων. Ασφαλίσεων, της οποίας η ισχύς αρχίζει από 1η Ιουλ. 1987. Ανάκλησις επιδοτήσεως Άρθρ.15.-1.Πάσα πράξις του αρμοδίου κατά το άρθρ. 3 του παρόντος οργάνου περί αναγνωρίσεως δικαιώματος ή καταβολής οικογενειακού επιδόματος υπόκειται εις ανάκλησιν εφ’ όσον κριθή, ότι κατά τον χρόνον της αναγνωρίσεως του δικαιώματος δεν συντρέχουν αι νόμιμοι προϋποθέσεις. 2.Η κατά την προηγουμένην παράγραφον ανακλητική πράξις ισχύει δια τον εφεξής χρόνον, εκτός εάν εις την έκδοσιν της πεπλανημένης πράξεως συνετέλεσεν αυτός ούτος ο ενδιαφερόμενος δι’ επικλήσεως αναληθών στοιχείων ή αποκρύψεως ουσιωδών περιστατικών, οπότε η ανακλητική πράξις ισχύει αναδρομικώς και δη από του δι’ αυτής οριζομένου χρόνου. 3.Αι περί αναστολής ή ανακλήσεως πράξεις εκδίδονται εγγράφως, αιτιολογούνται πλήρως και κοινοποιούνται εν αντιγράφω εις τον ενδιαφερόμενον κατά τρόπον αποδεικνύοντα την επίδοσιν. Επιστροφή αχρεωστήτως     καταβληθέντων επιδομάτων Άρθρ.16.-1.Παν ποσόν επιδόματος αχρεωστήτως καταβληθέν και οφειλόμενον υπό του λαβόντος επιστρέφεται ή αναζητείται κατά τα δι’ αποφάσεως του Δ.Σ. του Ο.Γ.Α. οριζόμενα. 2.Δι’ εξόφλησιν απαιτήσεων εξ αχρεωστήτως καταβληθέντων επιδομάτων δύναται να προτείνεται ο συμψηφισμός τούτων προς ετέρας, πάσης φύσεως, αξιώσεις του υποχρέου κατά του Ο.Γ.Α. και δη, εάν μεν πρόκειται περί τοιούτων αξιώσεων εξ οικογενειακού επιδόματος μέχρι του ακεραίου του αντιστοίχου τούτων ποσού, εάν δε περί αξιώσεως δι’ ετέρας εκ του Ο.Γ.Α. παροχάς εις χρήμα, μέχρι των κατά την κειμένην νομοθεσίαν επιτρεπομένων αντιστοίχως ορίων. Αναγγελία μεταβολών Άρθρ.17.-1.Τα εις έκαστον Δήμον ή Κοινότητα αρμόδια κατ’ άρθρ. 2 του παρόντος όργανα υποχρεούνται, όπως παρακολουθούν και αναγγέλουν εις την Διοίκησιν του Ο.Γ.Α. τας μεταβολάς τας επιφερούσας διακοπήν ή μείωσιν ή αναστολήν των χορηγουμένων οικογενειακών επιδομάτων. «2.Κάθε επιδοματούχος κατά την πληρωμή του επιδόματος, υποχρεούται και συμπληρώνει τη δήλωση που είναι ενσωματωμένη στον τίτλο πληρωμής, αν επήλθε μεταβολή που να επιφέρει τη διακοπή, μείωση ή αναστολή καταβολής του επιδόματος και σε περίπτωση που επήλθε τέτοια μεταβολή, το χρόνο που επήλθε η μεταβολή. Επίσης ο επιδοματούχος υποχρεούται να γνωστοποιεί αμέσως στο κατά το άρθρ. 2 του παρόντος, αρμόδιο περιφερειακό όργανο του ΟΓΑ, κάθε μεταβολή που επιφέρει τη διακοπή, μείωση ή αναστολή καταβολής του επιδόματος». Η παρ. 2 αντικαταστάθηκε ως άνω από τη παρ. 1 της Φ. 34α/652/27 Ιουν. –3 Ιουλ. 1985 (ΦΕΚ Β΄ 406) απόφ. Υπ. Κοιν. Ασφαλίσεων. Υποχρέωσις Ληξιάρχων του Κράτους Άρθρ.18.-Από της πρώτης Ιαν. 1973 οι Ληξίαρχοι του Κράτους υποχρεούνται, όπως αναγγέλουν πάραυτα εις την Διοίκησιν του Ο.Γ.Α. πάντα δηλωθέντα εις αυτούς θάνατον προσώπου ηλικίας μέχρι 16 ετών, δι’ ειδικού προς τούτο εντύπου της υπηρεσίας του Ο.Γ.Α. Επίδοσις πράξεων και εγγράφων Άρθρ.19.-Δια την επίδοσιν αντιγράφων πράξεων, εκδιδομένων υπό των κατά τον παρόντα Κανονισμόν αρμοδίων δια την χορήγησιν των οικογενειακών επιδομάτων οργάνων, ως και των εν γένει πάσης φύσεως εγγράφων σχετικών με την εφαρμογήν του Ν.Δ. 1153/1972, εφαρμόζονται αναλόγως αι εκάστοτε ισχύουσαι διατάξεις του «Κανονισμού Συνταξιοδοτήσεως Ησφαλισμένων του Ο.Γ.Α.». Έντυπα Άρθρ.20.-Τα προβλεπόμενα υπό του παρόντος Κανονισμού δικαιολογητικά δύνανται να συντάσσωνται επί των δι’ αποφάσεων του Διοικητού του Ο.Γ.Α. καθοριζομένων εντύπων της υπηρεσίας. Αποζημίωσις βοηθητικών περιφερειακών οργάνων Άρθρ.21.-Τα κατά το άρθρ. 2 του παρόντος βοηθητικά περιφερειακά όργανα δικαιούνται αποζημιώσεως,  ης  το  ποσόν   καθορίζεται  δι’  αποφά-      (Αντί για τη σελ. 84,07(δ) Σελ. 84,07(ε) Τεύχος 1168 – Σελ. 119 35.Β.δ.11 Πολύτεκνοι    σεως του Διοικητικού Συμβουλίου του Ο.Γ.Α. εγκρινομένης υπό του Υπουργού Κοινωνικών Υπηρεσιών. Κυρώσεις κατά παραβατών Άρθρ.22.-Εις τας περιπτώσεις υποβολής αναληθών βεβαιώσεων ή επικλήσεων αναληθών στοιχείων ένεκα των οποίων επεδιώχθη ή κατεβλήθη οικογενειακόν επίδομα κατά παράβασιν των διατάξεων του Ν.Δ. 1153/1972 και των τοιούτων του παρόντος, εφαρμόζονται αι οικείαι διατάξεις του Ποινικού Κώδικος. Έναρξις ισχύος Άρθρ.23.-Αι διατάξεις του παρόντος Κανονισμού ισχύουν από της δημοσιεύσεως τούτου δια της Εφημερίδος της Κυβερνήσεως πλην των διατάξεων δι’ ας άλλως εν αυταίς ορίζεται.